 Waxaan shaki ku jirin in xoola dhaqatada, oo ah dadka ugu tirada badan shacbiga Soomaaliyeed, ay dan u tahay dawlad mid ah oo aan kala qoqobneyn, si ay daaqsin xor ah uga helaan meel Alla meeshi ay dareemaan inay xoolahooda baad iyo biyo ku filan uga heli karaan oo dalka Soomaaliyeed ka mid ah, ayagoo aan la ciriirinin dhaqdhaqaaqooda, laguna xirin xuduud beeleed ama goboleedka uu habka cusub ee federaalku abuuri doono. 